Coloniae Novae Angliae
Coloniae Novae Angliae Americae Britannicae fuerunt coloniae Sinus Massachusettensium, Connecticuta, et Rhodensis Insula et Plantationes Providentiae, ac Provincia Nova Hantonia. Eae fuerunt pars Tredecim Coloniarum, una cum Coloniis Mediis et Coloniis Meridianis. Coloniae Novae Angliae ad extremum factae sunt civitates in Nova Anglia. Capitaneus Ioannes Smith, ob fabulam Pocahontas famosus, auctor libri A Description of New England (anno 1616 prolati), nomen Nova Anglia terris litoralibus Americae Septentrionalis a Sono Insulae Longae ad Terram Novam primum adhibuit.